Document ID: 32002D0612

Komission päätös,
tehty 16 päivänä huhtikuuta 2002,
Euroopan parlamentin ja neuvoston asetuksen (EY) N:o 2037/2000 mukaisesti välttämättömiin käyttötarkoituksiin sallittujen valvottavien aineiden määrien jakamisesta yhteisössä vuonna 2002
(tiedoksiannettu numerolla K(2002) 1410)
(Ainoastaan espanjan-, tanskan-, saksan-, englannin-, ranskan-, italian-, hollannin-, portugalin-, suomen- ja ruotsinkieliset tekstit ovat todistusvoimaiset)
(ETA:n kannalta merkityksellinen teksti)
(2002/612/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon otsonikerrosta heikentävistä aineista 29 päivänä kesäkuuta 2000 annetun Euroopan parlamentin ja neuvoston asetuksen (EY) N:o 2037/2000(1), sellaisena kuin se on viimeksi muutettuna asetuksella (EY) N:o 2039/2000(2), ja erityisesti sen 3 ja 7 artiklan,
sekä katsoo seuraavaa:
(1) Yhteisössä on jo luovuttu kloorifluorihiilivetyjen, muiden täysin halogenoitujen kloorifluorihiilivetyjen, halonien, hiilitetrakloridin, 1,1,1-trikloorietaanin ja osittain halogenoitujen bromifluorihiilivetyjen tuotannosta ja käytöstä.
(2) Komission on joka vuosi päätettävä näiden valvottavien aineiden välttämättömistä käyttötarkoituksista, sallituista määristä sekä yrityksistä, jotka voivat käyttää aineita.
(3) Otsonikerrosta heikentäviä aineita koskevan Montrealin pöytäkirjan, jäljempänä "Montrealin pöytäkirjan", sopimuspuolten päätöksessä IV/25 määrätään perusteista, joita komissio käyttää määrittäessään välttämättömiä käyttötarkoituksia.
(4) Montrealin pöytäkirjan sopimuspuolten päätöksessä XII/9 sallitaan sellainen tuotannon ja kulutuksen määrä, joka on tarpeen valvottavien aineiden välttämättömään käyttötarkoitukseen astman ja pitkäaikaisten ahtauttavien keuhkosairauksien hoidossa käytettävissä inhalaattoriannostelupumpuissa.
(5) Montrealin pöytäkirjan sopimuspuolten päätöksessä X/19 sallitaan tuotanto ja kulutus, joka on tarpeen valvottavien aineiden välttämättömiin laboratorio- ja analyysitarkoituksiin, jotka on lueteltu osapuolten seitsemättä kokousta koskevan kertomuksen liitteessä IV, jollei osapuolten kuudetta kokousta koskevan kertomuksen liitteessä II, Montrealin pöytäkirjan sopimuspuolten päätöksessä VII/11 ja päätöksessä XI/15 asetetuista edellytyksistä muuta johdu.
(6) Montrealin pöytäkirjan sopimuspuolten päätöksen VIII/9 nojalla sihteeristö voi antaa kiireellisissä tapauksessa luvan käyttää enintään 20 tonnia otsonikerrosta heikentäviä aineita sopimuspuolen välttämättömiin käyttötarkoituksiin, ja yhteisö pyysi tällaisen kiireellisen käyttötarkoituksen sallimista veden öljypitoisuuden testausta varten vuonna 2002.
(7) Komissio on julkaissut ilmoituksen(3) niille yhteisössä toimiville yrityksille, jotka aikovat käyttää valvottuja aineita välttämättömiin käyttötarkoituksiin yhteisössä vuonna 2002. Komissio on saanut ilmoituksia valvottujen aineiden aiotusta välttämättömästä käytöstä vuonna 2002.
(8) Jotta voidaan vastata valvottujen aineiden välttämättömistä käyttötarkoituksista johtuvaan tarpeeseen, voidaan myöntää lupa tuotannolle asetuksen (EY) N:o 2037/2000 3 artiklan 5 kohdan mukaisesti tai lupa tuonnille kyseisen asetuksen 6 artiklan mukaisesti.
(9) Tässä päätöksessä säädetyt toimenpiteet ovat asetuksen (EY) N:o 2037/2000 18 artiklalla perustetun komitean lausunnon mukaisia,
ON ANTANUT TÄMÄN PÄÄTÖKSEN:
1 artikla
1. Asetuksella (EY) N:o 2037/2000 säännelty I ryhmässä lueteltujen valvottujen aineiden (kloorifluorihiilivedyt 11, 12, 113, 114 ja 115) määrä, jonka vuonna 2002 saa käyttää välttämättömiin lääketieteellisiin tarkoituksiin yhteisössä, on 2558948,00 ODP-kiloa (otsonia tuhoavalla ominaisvaikutuksella painotettu määrä kilogrammoissa).
2. Asetuksella (EY) N:o 2037/2000 säännelty I ryhmässä lueteltujen valvottujen aineiden (kloorifluorihiilivedyt 11, 12, 113, 114 ja 115) ja II ryhmässä lueteltujen valvottujen aineiden (muut täysin halogenoidut kloorifluorihiilivedyt) määrä, jonka vuonna 2002 saa käyttää välttämättömiin laboratoriotarkoituksiin yhteisössä, on 135971,59 ODP-kiloa.
3. Asetuksella (EY) N:o 2037/2000 säännelty III ryhmässä lueteltujen valvottujen aineiden (halonit) määrä, jonka vuonna 2002 saa käyttää välttämättömiin käyttötarkoituksiin yhteisössä, on 3758,70 ODP-kiloa.
4. Asetuksella (EY) N:o 2037/2000 säännelty IV ryhmässä lueteltujen valvottujen aineiden (hiilitetrakloridi) määrä, jonka vuonna 2002 saa käyttää välttämättömiin laboratoriotarkoituksiin yhteisössä, on 151668,50 ODP-kiloa.
5. Asetuksella (EY) N:o 2037/2000 säännelty V ryhmässä lueteltujen valvottujen aineiden (1,1,1-trikloorietaani) määrä, jonka vuonna 2002 saa käyttää välttämättömiin laboratoriotarkoituksiin yhteisössä, on 641,18 ODP-kiloa.
6. Asetuksella (EY) N:o 2037/2000 säännelty VII ryhmässä lueteltujen valvottujen aineiden (osittain halogenoidut bromifluorihiilivedyt) määrä, jonka vuonna 2002 saa käyttää välttämättömiin laboratoriotarkoituksiin yhteisössä, on 4,53 ODP-kiloa.
7. Asetuksella (EY) N:o 2037/2000 säännelty I ja IV ryhmässä lueteltujen valvottujen aineiden määrä, jonka vuonna 2002 saa käyttää veden öljypitoisuuden testauksessa yhteisössä, on 11927,50 ODP-kiloa CFC-113:a ja 4502,50 ODP-kiloa hiilitetrakloridia.
2 artikla
1 päivän tammikuuta 2002 ja 31 päivän joulukuuta 2002 välisenä aikana sovelletaan seuraavia sääntöjä:
1) Kloorifluorihiilivetyjen 11, 12, 113, 114 ja 115 kiintiöt välttämätöntä lääketieteellistä käyttöä varten myönnetään liitteessä I luetelluille yrityksille.
2) Kloorifluorihiilivetyjen 11, 12, 113, 114 ja 115 ja muiden täysin halogenoitujen kloorifluorihiilivetyjen kiintiöt välttämätöntä laboratoriokäyttöä varten myönnetään liitteessä II luetelluille yrityksille.
3) Halonien kiintiöt välttämätöntä laboratoriokäyttöä varten myönnetään liitteessä III luetelluille yrityksille.
4) Hiilitetrakloridin kiintiöt välttämätöntä laboratoriokäyttöä varten myönnetään liitteessä IV luetelluille yrityksille.
5) 1,1,1-trikloorietaanin kiintiöt välttämätöntä laboratoriokäyttöä varten myönnetään liitteessä V luetelluille yrityksille.
6) Osittain halogenoitujen bromifluorihiilivetyjen kiintiöt välttämätöntä laboratoriokäyttöä varten myönnetään liitteessä VI luetelluille yrityksille.
7) CFC 113:n kiintiöt välttämätöntä laboratoriokäyttöä varten ja hiilitetrakloridin kiintiöt veden öljypitoisuuden testausta varten myönnetään liitteessä VII luetelluille yrityksille.
8) Kloorifluorihiilivetyjen 11, 12, 113, 114 ja 115, muiden täysin halogenoitujen kloorifluorihiilivetyjen, hiilitetrakloridin, 1,1,1-trikloorietaanin ja osittain halogenoitujen bromifluorihiilivetyjen tuontikiintiöt ovat liitteen VIII mukaiset.
3 artikla
Tämä päätös on osoitettu seuraaville yrityksille: 3M Health Care Ltd 3M House
Morley Street
LE11 1EP Loughborough United Kingdom Bespak plc North Lynn Industrial Estate
King's Lynn
Norfolk PE30 2JJ United Kingdom Boehringer Ingelheim GmbH Binger Straße 173 D - 55216 Ingelheim am Rhein Chiesi Farmaceutici SpA Via Palermo, 26/A I - 43100 Parma GlaxoSmithKline Speke Boulevard
Speke
Liverpool L24 9JD United Kingdom IG Sprühtechnik GmbH Im Hemmet 1 D - 79664 Wehr IVAX Ltd Unit 301 Industrial Park Waterford Ireland Jaba Farmacêutica SA Rua da Tapada Grande n.o 2 P - Abrunheira , 2710-089 , Sintra Laboratorio Aldo Unión SA Baronessa de Maldá 73
Esplugues de Llobregat
E - 08950 Barcelona Laboratorios Lesvi SA Apartado de Correos, 65 E - 08740 Sant Andreu de la Barca (Barcelona) Laboratorios Vita SA Avinguda Barcelona 69 E - 08970 Sant Joan Despí MIZA Pharmaceuticals Ltd
Astmoor Industrial Estate
9 Arkwright Road Runcorn WA7 1NU United Kingdom Schering-Plough Labo NV Industriepark 30 B - 2220 Heist-op-den-Berg SICOR SpA Via Terrazzano, 77 I - 20017 Rho ( MI ) Valeas SpA Pharmaceuticals Via Vallisneri, 10 I - 20133 Milano Valois SA 50, avenue de l'Europe F - 78160 Marly Le Roi Valvole Aerosol Research Italiana (VARI) SpA LINDAL Group Italia Via del Pino, 10 I - 23854 Olginate ( LC ) Acros Organics bvba Janssen Pharmaceuticalaan 3a B - 2440 Geel Agfa-Gevaert NV Septestraat 27 B - 2640 Mortsel Atofina SA Cours Michelet - La Défense 10 F - 92091 Paris La Défense Airbus France 316, route de Bayonne F - 31300 Toulouse Bie & Bertsen Sanbækvej 7 DK - 2610 Rødovre Biosolove BV Waalreseweg 17 5554 HA Valkenswaard Nederland Butterworth Laboratories Ltd 54 Waldegrave Road , Teddington TW11 8NY United Kingdom Carl Roth GmbH Schoemperlenstraße 1-5 D - 76231 Karlsruhe Carlo Erba Réactifs Parc d'Activités des Portes
Ch. du Vexin
, BP 616 F - 27106 Val de Reuil Cedex Codif International 61, rue du Commandant-l'Herminier
Rothéneuf
F - 35404 Saint-Malo Cedex Dow Benelux BV Herbert H. Dowweg 4530 AA Terneuzen Nederland Fisher Scientific GmbH Im Heiligen Feld 17 D - 58239 Schwerte Fisher Scientific Bishop Meadow Road Loughborough LE11 5RG United Kingdom Honeywell Specialty Chemicals Wunstorfer Straße 40 Postfach 100262 D - 30918 Seelze Ineos Fluor Ltd PO Box 13 , The Heath WA7 4QF Runcorn United Kingdom Katholieke Universiteit Leuven Krakenstraat 3 B - 3000 Leuven Laboratoires sérobiologiques 3, rue de Seichamps F - 54425 Pulnoy Mallinckrodt Baker BV Rijsterborgherweg 20 7412 VA Deventer Nederland Merck Eurolab 201, rue Carnot F - 94126 Fontenay-sous-bois Merck KgaA Frankfurter Straße 250 D - 64271 Darmstadt Panreac Quimica SA Riera de Sant Cugat 1 E - 08110 Montcada i Reixac (Barcelona) Promochem GmbH Mercatorstraße 51 D - 46485 Wesel Rathburn Chemicals Mfg Ltd Caberston Road Walkerburn EH43 6AS United Kingdom SDS Solvants, Documentation, Synthèses SA Z.I. de Valdonn , BP 4 F - 13124 Peypin Sigma Aldrich Chemie GmbH Riedstraße 2 D - 89555 Steinheim Sigma Aldrich Chimie SARL 80, rue de Luzais, L'isle d'abeau Chesnes F - 38297 Saint-Quentin-Fallavier Sigma Aldrich Company Ltd The Old Brickyard
New Road
Gillingham SP8 4XT United Kingdom Sigma Aldrich Laborchemikalien Wunstorfer Straße 40 Postfach 100262 D - 30918 Seelze YA Kemia Oy Teerisuonkuja 4 FIN - 00700 Helsinki
Tehty Brysselissä 16 päivänä huhtikuuta 2002.

Labels: 1
4
20
7
0